Държавен вестник, бр. 53, 2003 г., стр. 27

Б Р О Й  53
Д Ъ Р Ж А В Е Н   В Е С Т Н И К
С Т Р .  27
други технически средства, собственост на фи-
зически и юридически лица, и привличат длъж-
ностни лица и граждани на основание чл. 116
ЗМВР, за което им се издава удостоверение
(приложение № 31).
(2) При отказ за оказване на съдействие и
предоставяне на техническите средства по ал. 1 и
за възпрепятстване достъпа в обекти началници-
те на РСПАБ, началниците на сектори (групи),
старши инспекторите, инспекторите и инструк-
торите, работещи по направление на ПГ и АСД,
съставят актове за установяване на нарушенията.
(3) Наказателните постановления се изда-
ват от лицата по чл. 11, ал. 3.
(4) На водачите на дипломатически, военни
и чуждестранни превозни средства може само
да се предложи да окажат помощ при пожар,
бедствие, авария или катастрофа или да транс-
портират пострадалите до най-близкото здрав-
но заведение за оказване на медицинска помощ.
Чл. 55. Ликвидиране на произшествия в
обекти на дипломатически представителства
(посолства, консулства, легации, транспортни
средства и др.) се извършва след писмено съг-
ласие на упълномощен техен представител
(приложение № 32).
Чл. 56. За ограничаването и ликвидирането
на произшествия се разработват планове за
пожарогасене и оказване на помощ при стихий-
ни бедствия, производствени аварии и катаст-
рофи, за които директорът на НСПАБ утвърж-
дава указания.
Раздел II
Действия на органите при осъществяване на
пожарогасителната и аварийно-спасителната
дейност
Чл. 57. За получаване на съобщенията за
произшествията и управление на силите и сред-
ствата на НСПАБ в териториалните звена за
ПАБ се изграждат дежурни центрове.
Чл. 58. (1) При получаване на съобщение за
произшествие дежурната смяна или екип неза-
бавно заминават за мястото на произшествието.
(2) До пристигане на мястото на произшес-
твието старшият началник поддържа постоян-
на радиовръзка с дежурния център в РСПАБ
или районното полицейско управление (РПУ).
(3) Ако по време на пътуването се получи
допълнително съобщение, че произшествието
е ликвидирано или е лъжливо, дежурната смя-
на или екип отива до мястото на повикването,
ако не получи друго разпореждане.
Чл. 59. В случай на едновременно възникна-
ли две и повече произшествия старшият начал-
ник по длъжност определя поредността на лик-
видиране на произшествията.
Чл. 60. (1) При принудително спиране на
първия пожарен автомобил по пътя към произ-
шествието следващите го пожарни автомобили
спират, съставът от първия, с изключение на
водача, се прехвърля в тях, след което продъл-
жават придвижването.
(2) При принудително спиране на някои от
следващите пожарни автомобили останалите
спират само по разпореждане на старшия на-
чалник, който ги ръководи, като за принуди-
телното спиране на пожарния автомобил се
уведомява дежурният център.
Чл. 61. Когато се налага придвижване на
пожарния автомобил до мястото на произшес-
твие с влак или плавателно средство, старшият
началник по длъжност осигурява безаварийно
товарене, разтоварване и съпровождане.
Чл. 62. Привеждането на силите и средства-
та в състояние на готовност за ограничаване и
ликвидиране на произшествието се извършва
чрез подготовка за разгръщане, предварително
разгръщане и пълно разгръщане.
Чл. 63. (1) За ликвидиране на произшестви-
ето се води непрекъснато разузнаване от мо-
мента на получаване на съобщението до ликви-
дирането му.
(2) Разузнаването се ръководи от РОД или
от определени от него служители.
(3) За разузнаване се сформира група, която
се състои от двама или повече служители в за-
висимост от сложността на произшествието.
Чл. 64. Когато има сведения за застрашени
или пострадали хора, на мястото на произшес-
твието се извикват или изпращат специализи-
рани екипи за оказване на медицинска помощ.
До пристигането им първа медицинска помощ
се оказва от служителите на НСПАБ в рамките
на тяхната компетентност.
Чл. 65. (1) Спасяването на хора се извършва
едновременно с разузнаването на произшест-
вието и разгръщането на силите и средствата.
(2) Когато пътищата за евакуация са пре-
къснати или могат да бъдат прекъснати, за оси-
гуряване спасяването на хора се използват тех-
нически и гасителни средства.
(3) Когато наличните сили и средства са
недостатъчни за едновременно спасяване на
хората и ликвидиране на произшествието, пър-
во се спасяват хората.
Чл. 66. Спасяването на хора и евакуацията
им при произшествия в сгради за масово преби-
ваване (болници, театри, училища, детски гра-
дини и други) се извършват съвместно с об-
служващия ги персонал.
Чл. 67. (1) Евакуиране на имущество се извър-
шва по преценка на РОД и ред, указан от него:
1. при невъзможност да се защити по друг
начин;
2. с цел ограничаване разпространението на
пожара;
3. за отстраняване на опасност от срутване
на конструкции.
(2) С предимство се евакуират взривоопасни
вещества и материали, опасни машини, апарати
и прибори, уникални културни ценности и др.
(3) Евакуираното имущество се складира на
подходящи места, като за охраната му се иска
съдействието на собствениците или на служи-
тели на Национална служба “Полиция” (НСП).